́й, влд̑ко гдс̑и бж҃е на́шъ, упова́ніе всѣ́хъ концє́въ землѝ, услы́ши на́съ грѣ́шныхъ моля́щихся тебѣ̀:и низпослѝ прест҃а́го твоего̀ и покланя́емаго и всеси́льнаго дх҃а, и ѡст҃ѝ хра́мъ се́й, и же́ртвенникъ се́й испо́лни єго̀ свѣ́та прс̑носу́щнагѡ, изберѝ єго̀ въ жили́ще твоѐ:сотворѝ єго̀ мѣ́сто селе́нія сла́вы твоея̀:украсѝ єго̀ бж҃е́ственными твои́ми и премі́рными дарова́ньми:уста́ви єго̀ приста́нище ѡбурева́емыхъ, врачевство̀ страсте́й, прибѣ́жище немощны́хъ, бѣсѡ́въ прогоне́ніе:во є́же бы́ти ѻчеса́мъ твои̂мъ ѿвє́рстымъ на́нь де́нь и но́щь, и ушеса́мъ твои̂мъ вне́млющымъ въ мл҃тву, со стра́хомъ твои́мъ и бл҃гоговѣ́инствомъ въ него̀ приходя́щихъ , и призыва́ющихъ всечс̑тно́е и покланя́емое и́мя твоѐ:да єли̂ка воспро́сятъ у тебѐ, и ты̀ услы́шиши на нб҃сѝ горѣ̀, и сотвори́ши млс̑ть, и млс̑тивъ бу́деши:сохранѝ єго̀ да́же до сконча́нія вѣ́ка непоколеби́ма, и и́же въ не́мъ же́ртвенникъ ст҃ы́й ст҃ы́хъ покажѝ, си́лою и дѣ́йствомъ ст҃а́гѡ твоегѡ̀ дх҃а, просла́ви єго̀ па́че є́же по зако́ну ѡчисти́лища:я́кѡ да я̀же на не́мъ соверша́ємая сщ҃еннодѣ̂йства во ст҃ы́й и пренбс̑ный, и мы́сленный тво́й же́ртвенникъ достиза́ютъ, и бл҃года́ть на́мъ твоегѡ̀ пречс̑тагѡ прино́сятъ ѡсѣне́нія:дерза́емъ бо не на на́шихъ ру́къ служе́ніе, но на твою̀ неизрече́нную бл҃госты́ню